Το Γυμνάσιο Ραχών προκηρύσσει εκδήλωση ενδιαφέροντος από ταξιδιωτικά γραφεία για την πραγματοποίηση μονοήμερης εκπαιδευτικής επίσκεψης στο Βόλο, με τα εξής χαρακτηριστικά:  
  
Προορισμός: Βόλος  
Ημερομηνία αναχώρησης και επιστροφής: 17/5/2022  
Μεταφορικό μέσον: ένα (1) λεωφορείο των 50 θέσεων και ένα (1) λεωφορείο των 30 θέσεων, όχι διώροφα, με ελληνικές πινακίδες κυκλοφορίας και με όλες τις προδιαγραφές (ΚΤΕΟ, δελτίο καταλληλότητας, ζώνες ασφαλείας κλπ.).  
  
Αναλυτικό πρόγραμμα της μετακίνησης:  
Τρίτη 17/5/22  
08:00πμ : Αναχώρηση από τον χώρο του σχολείου για Βόλο με ενδιάμεση στάση σε κατάστημα εστίασης κατά μήκος της εθνικής οδού.  
10:00πμ: Άφιξη στο Βόλο - Επίσκεψη στο Μουσείο της Πόλης  
14.30: Γεύμα-γνωριμία με τα αξιοθέατα της πόλης.  
19.00: Αναχώρηση για Ράχες  
20.00: Άφιξη στις Ράχες και αποβίβαση στον χώρο του σχολείου.  
  
Οι προσφορές των ταξιδιωτικών γραφείων θα πρέπει:  
1) Να εξασφαλίζουν ασφάλεια αστικής επαγγελματικής ευθύνης σύμφωνα με την κείμενη νομοθεσία και επίσης πρόσθετη ασφάλιση μαθητών και συνοδών που καλύπτει τα έξοδα σε περίπτωση ατυχήματος ή ασθένειας.  
2) Να αναγράφουν το συνολικό κόστος της μετακίνησης (με ΦΠΑ) για τα δύο λεωφορεία.  
3) Να κατατίθεται και υπεύθυνη δήλωση, ότι το ταξιδιωτικό γραφείο διαθέτει ειδικό σήμα λειτουργίας, το οποίο βρίσκεται σε ισχύ.  
4) Αποδεικτικά στοιχεία ή υπεύθυνη δήλωση του Ν. 1599 ότι τα οχήματα που θα χρησιμοποιηθούν στην εκδρομή έχουν ελληνικές πινακίδες κυκλοφορίας , έχουν περάσει επιτυχώς από τους ελέγχους του ΚΤΕΟ στις προκαθορισμένες ημερομηνίες, διαθέτουν δελτίο καταλληλότητας, ζώνες ασφαλείας και ότι θα είναι καθαρά την ημέρα της εκδρομής.  
5) Να εξασφαλίζουν ότι ο οδηγός του λεωφορείου θα διαθέτει αρνητικό rapid test ή αρνητικό PCR test που πραγματοποιείται εντός των τελευταίων σαράντα οκτώ (48) ωρών πριν από την αναχώρηση.  
  
Οι οικονομικές προσφορές πρέπει να παραδοθούν στο γραφείο του Διευθυντή του Γυμνασίου Ραχών (Ταχ. Δ/νση: Γυμνάσιο Ραχών, Ράχες Φθιώτιδας, Τ.Κ. 35300), ταχυδρομικώς ή αυτοπροσώπως το αργότερο μέχρι και την Πέμπτη 12 -5-2022 (ώρα 12:00΄).  
  
Ο Διευθυντής  
Πιλιτζίδης Σπυρίδων